নারায়ণগঞ্জ জেলার অতিরিক্ত পুলিশ সুপার (এএসপি) আবদুল্লাহ আল মামুন জানান, পাঁচরুখী এলাকায় ঢাকা-সিলেট মহাসড়কে তাঁদের মৃতদেহ পড়েছিল। পুলিশ খবর পেয়ে ঘটনাস্থলে গিয়ে তাঁদের মৃতদেহ উদ্ধার করে। প্রথমে ধারণা করা হচ্ছিল তাঁরা গুলিবিদ্ধ হয়ে নিহত হয়েছেন। পরে বোঝা যায় চার যুবকের মাথা থেঁতলানো ছিল। প্রাথমিকভাবে ধারণা করা হচ্ছে দুই দল সন্ত্রাসী গ্রুপের দ্বন্দ্বে এ ঘটনা ঘটে থাকতে পারে।